OzLabs/hebrew-wiki-articles huggingface dataset:
רמונה מנסקו

רמונה ניקול מנסקו (ברומנית: Ramona Nicole Mănescu; נולדה ב-6 בדצמבר 1972 בקונסטנצה) היא פוליטיקאית ועורכת דין רומנייה, בין התאריכים 24 ביולי 2019 – 4 בנובמבר 2019 כיהנה כשרת החוץ של רומניה, בממשלת ויוריקה דנצ'ילה השנייה.
רמונה מנסקו היא האישה השנייה בתולדות רומניה שמילאה את התפקיד של שרת החוץ, אחרי אנה פאוקר שכיהנה בתחילת שלטון המפלגה הקומוניסטית בשנים 1952-1948.

בשנים 2013-2007 ו-2019-2014 כיהנה כחברת הפרלמנט האירופי מטעם המפלגה הלאומית ליברלית הרומנית, (עד יולי 2017), שהייתה פעילה בקבוצת המפלגה העממית האירופית. בתקופה יולי 2017-אוגוסט 2019 ייצגה את ברית הליברלים והדמוקרטים של רומניה ALDE, המקורבת לקבוצת ברית הליברלים והדמוקרטים למען אירופה. כנציגה של קבוצת המפלגה העממית האירופית כיהנה מנסקו כחברה בוועדה הפרלמנטרית האירופית לענייני חוץ, סגן יושבת ראש המשלחת ליחסים עם ארצות המשריק וחברה ממלאת מקום בוועדה לתחבורה ותיירות ובמשלחת ליחסים עם חצי האי ערב. 
בשנים 2014-2012 כיהנה כשרת התחבורה והתשתיות בממשלת ויקטור פונטה השנייה.
אחרי פרישת מפלגתה ALDE מממשלת דנצ'ילה באוגוסט 2019, העדיפה להישאר שרת חוץ בממשלה ולעזוב את המפלגה.

==ביוגרפיה==
רמונה ניקול - בשמה בלידה- בולבוצ'אנו נולדה בשנת 1972 בעיר קונסטנצה כבת של מיכאי בולבוצ'אנו, טכנאי של חיל הים הרומני ושל אשתו אנה. היא למדה בתיכון "אובידיוס" בקונסטנצה. 
אחר כך סיימה תואר ראשון במשפטים באוניברסיטת בוקרשט .עבדה בשנים 2005-2000 כעורכת דין עצמאית ועסקה בין השאר בעסקי נדל"ן. למדה בהמשך במכון הדיפלומטי שליד משרד החוץ הרומני (2006), באקדמיה הלאומית למודיעין, במכללה הגבוהה לביטחון לאומי (2006 - בה הציגה עבודה על תעשיית הביטחון הרומנית). היא בעלת תואר שני ביחסים בינלאומיים ובאינטגרציה אירופית מבית הספר הלאומי ללימודי מדינה ומנהל (2006) 
בשנת 2008 נבחרה על ידי המגזין The Parliament Magazine כ"פרלמנטר האירופי של השנה" בקטגוריה "חינוך ותרבות",
היא ובעלה ידועים כמקורבים למנהיג לשעבר של המפלגה הלאומית ליברלית, קרין אנטונסקו.

==חייה הפרטיים==
רמונה מנסקו נשואה לרארש מנסקו, ראש מועצת הרובע השישי של בוקרשט ויש להם שני ילדים: ולאד ודראגוש.
תחביבה בעבר היה האתלטיקה וכיום - הניווט והטיס.

==קישורים חיצוניים==

* 

* [http://www.europarl.europa.eu/meps/en/39717/RAMONA+NICOLE_MANESCU/history/8 באתר הפרלמנט האירופי]
* [http://www.mae.ro/en/node/49637 באתר משרד החוץ הרומני]

קטגוריה:פוליטיקאיות רומניות
קטגוריה:עורכי דין רומנים
קטגוריה:שרי החוץ של רומניה
קטגוריה:שרות חוץ
קטגוריה:רומניות שנולדו ב-1972
סוכודוס

סוכודוס (שם מדעי: Suchodus; משמעות השם: "שן תנין") הוא סוג של זוחל ימי דמוי-תנין נכחד, שחי בסוף תור היורה לפני 167-160 מיליון שנה מזמננו. זוחל זה היה קרובם של הדקוזאורוס והגיאוזאורוס וחי באוקיינוס ובימים שלחופי אירופה. המאובנים נמצאו בצרפת ובריטניה. סווג לראשונה ב-1890 בידי החוקר האנגלי ריצ'רד ליידקר.

הסוכודוס היה בעל מראה תנין עם חרטום חרוטי שבתוכו שיניים מחודדות, סנפירים כתחליף לרגליים, גוף רך ללא קשקשים נוקשים וזנב ארוך בעל אונות כשל לווייתנים. הוא שחה במי האוקיינוס וניזון בעיקר מדגים ורכיכות. אורכו הגיע ל-4.5-4.7 מטר, די קצר יחסית למשפחתו.

בסוג זה ישנם 2 מינים:
*Suchodus brachyrhynchus
*Suchodus durobrivensis, מין שעבר לפי כמה חוקרים לסוג מטריורינכוס

== בתרבות ==
זוחל ימי זה הופיע במשחק עולם היורה: המשחק.

==קישורים חיצוניים==

קטגוריה:בעלי חיים שתוארו ב-1890
קטגוריה:טקסונים שתוארו בידי ריצ'רד ליידקר
קטגוריה:מטריורינכוסיים
קטגוריה:בעלי חיים שחיו ביורה באירופה
קטגוריה:מאובני טקסונים שתוארו ב-1890
האופיוזאורוס

לסת מאובנת של האופיוזאורוס
האופיוזאורוס (שם מדעי: Hauffiosaurus; מילולית: "הזוחל של האוף", על שם מוזיאון האוף שבבאדן-וירטמברג, גרמניה) הוא סוג של זוחל ימי ממשפחת הפליוזאוריים שחי לפני 180–182 מיליון שנה מהיום במשך תחילת היורה. המאובנים שלו התגלו בגרמניה ובחבל יורקשייר שבבריטניה. סוג זה תואר לראשונה בידי פרנק אוקפי ב-2001. חלק מהמינים הועברו מהסוג מקרופלטה.

יצור ימי זה היה קרובו של הליופלרודון הענקי, אך אורכו הגיע ל-3.4 עד ל-4.8 מטר ואורך הגולגולת הגיע ל-43 ס"מ. היו לו סנפירים רחבים שאיתם נע ביעילות במים, זנב שטוח מאחוריו וצוואר ארוך עם ראש רחב מלא בשיניים מחודדות והמצח היה בעל בליטה קדמית. הוא דמה במראה לפלסיוזאורוס, אשר נמצא באזורים דומים. מזונו העיקרי של זוחל זה היה דגים ורכיכות.

== בתרבות ==
זוחל זה הופיע במשחק עולם היורה: המשחק.

==קישורים חיצוניים==

קטגוריה:פליוזאוריים
קטגוריה:בעלי חיים שחיו ביורה תחתון באירופה
קטגוריה:פלזיוזאורים שחיו ביורה באירופה
קטגוריה:מאובני טקסונים שתוארו ב-2001
פאנוכטוס

פאנוכטוס (שם מדעי: Panochthus; פירוש שמו: "מלא בבליטות") הוא סוג נכחד של ארמדיל ענקי מקבוצת הגליפטודוניים, אשר חי במישורי הפמפס המכונים "Gran Chaco" ומצויים בצפון ארגנטינה, ברזיל, בוליביה, פרגוואי ואורוגוואי בתקופת הפליסטוקן.

הפאנוכטוס היה אחד הארמדילאים הגדולים בעולם אך היה קטן מיצור שחי באותו אזור - הדואדיקורוס. הוא הגיע לגובה 3 מטרים ולמשקל של 1,500 ק"ג. גופו וראשו כוסה בגרמי שריון בדומה לארמדילים מודרניים. הזנב היה מורכב מלוחיות קטנות יותר שכוסו בקוצים קצרים להגנה. בעת הצורך הפאנוכטוס היה יכול להשתמש בזנב זה כדי לחבוט בטורף שלא עזב אותו.

אלו היו יצורים איטיים ואוכלי עשבים שרעו בערבות הגדולות עד לשלהי הפליסטוקן.

==קישורים חיצוניים==

קטגוריה:בעלי חיים שתוארו ב-1866
קטגוריה:טקסונים שתוארו בידי הרמן בורמייסטר
קטגוריה:גליפטידוניים
קטגוריה:מגה-פאונה של הפליסטוקן באמריקה הדרומית
קטגוריה:יונקים שחיו בפליסטוקן באמריקה הדרומית
קטגוריה:מאובני טקסונים שתוארו ב-1866
סיירה פלאדה (סרט)

סיירה פלאדה (בפורטוגזית: Serra Pelada) הוא סרט דרמה ברזילאי משנת 2013, שכתב וביים הייטור דאליה, בכיכובם של ג'וליאנו קזאנקה, חוליו אנדרדה, סופי שארלוט, ואגנר מורה, ומתאוס נאכטרגאייל.

הסרט עוקב אחר סיפורם של שני גברים בסיירה פלאדה, אחד המכרות הגדולים בעולם.<ref>[http://veja.abril.com.br/noticia/celebridades/festival-do-rio-serra-pelada-e-um-autentico-faroeste-amazonico Festival do Rio: 'Serra Pelada' é um autêntico faroeste amazônico - Celebridades - Notícia - VEJA.com]</ref>
== עלילה ==
החברים ג'וליאנו וג'ואקים עוזבים את סאו פאולו בחיפוש אחר חלום הזהב. השנה היא 1978. השניים מגיעים יער האמזונאס כמו שאלפי גברים רבים אחרים הגיעו אליו. מלאים חלומות ואשליות. אבל החיים במחנה משנים הכל. האובססיה לעושר וכוח הורסת אותם. ג'וליאנו הופך לגנגסטר. יואקים משאיר את כל ערכיו מאחור. <ref>[http://globofilmes.globo.com/SerraPelada/ Serra Pelada- Cinema Brasileiro - Globo Filmes]</ref>

== שחקנים ודמויות ==
*ג'וליאנו קזארה — ג'וליאנו
*ז'וליו אנדראדה — ג'ואקים
*סופי שרלוט — תרזה
*ואגנר מורה — לינדו ריקו
*מתאוס נאכטרגאייל — קרבאליו
*אלין פורטו — איזבל
*ליו אריסון — מרסלו

== הפקה ==
=== פיתוח ===
הבמאי הייטור דאליה אמר ל-UOL כי סיירה פלאדה הוא הסרט הכי קשה שעשה אי פעם. "כשעלה הרעיון של הסרט, חשבתי: 'מדוע איש לא חשב לעשות את הסרט הזה קודם? 'וכשצילמתי הבנתי למה. כמעט ולא ניתן היה לעשות זאת. זה היה מאוד מורכב. זה היה הסרט הכי קשה שאי פעם עשיתי".

לדברי דאליה, היה קשה לספר את סיפורו של מחנה שהתמקד בגברים החיים בתנאים רעועים ועומדים בפני פקודות של בעלי אזורי הכרייה. "אנחנו מדברים על אירוע ברזילאי חשוב למדי בהיסטוריה המודרנית שלנו. הבלת הזהב הגדולה ביותר של התקופה המודרנית. הריכוז הגבוה ביותר של עבודת כפיים מאז הפירמידות של מצרים, שהיו בה 4,000 איש. בסיירה פלדה עבדו כמאה אלף איש".<ref>[http://www.vermelho.org.br/noticia.php?id_secao=11&id_noticia=226433 Filme Serra Pelada é destaque no encerramento do Festival do Rio - Portal Vermelho]</ref>

=== צילומים ===
צילומי הסרט תוכננו להיערך בפארה, אבל בסופו של דבר נערכו בפאוליניה, סאו פאולו, לאחר שוואלה וממשלת מדינת האמזונס סירבו לספק תמיכה להפקה.

המפיקה טטיאנה קווינטלה אישרה כי וואלה הטילו וטו על הצילומים בפארה, אך הסבירה כי בימוע ההפקה שם לא תהיה מעשית. "לא היה לנו שום תקציב ללוגיסטיקה וביטחון של הצוות שלנו. אז החלטנו לצלם את הסרט בסאו פאולו".

== קישורים חיצוניים ==

== הערות שוליים ==

קטגוריה:סרטי 2013
קטגוריה:סרטים ברזילאיים
קטגוריה:סרטים בפורטוגזית
שברולט סדרה FA

שברולט סדרה FA (באנגלית: Chevrolet Series FA) היא מכונית משפחתית בסגנון "Touring car" מתוצרת יצרנית הרכב האמריקאית שברולט, אשר יוצרה בין השנים 1917–1918 בארצות הברית.

בשנת 1917 ג'נרל מוטורס רכשה את השליטה ב"שברולט".

==גרסאות==
* סדאן (Touring) - 4 דלתות (הדגם הסגור היה קרוי "כל העונה").
* רודסטר - 2 דלתות.

==דגמים==
* "FA-4" - דגם סדאן.
* "Roadster FA-2 "Royal Mail" - רודסטר.
* "FA-5 "Baby Grand" - קבריולה בסגנון "open Touring".
==נתונים==
* מנוע קדמי - 4 צילינדרים גוש ברזל יצוק.
* מיסבים עיקריים: שלושה.
* מרימי שסתומים: מוצקים.
* מנוע הנעה אחורית.
* מאייד מסוג "Zenith double jet".
* מחיר היחידה עמד על 1,475 דולר (ארצות הברית, שנת 1917, דגם סדאן 2 דלתות).
* מחיר היחידה עמד על 875 דולר (ארצות הברית, שנת 1917, דגם "touring").

==ראו גם==
* שברולט
* שברולט סדרה F
* שברולט סדרה H
* שברולט לייט 6

== קישורים חיצוניים ==

==הערות שוליים==

קטגוריה:מכוניות משפחתיות
קטגוריה:מכוניות קבריולה
קטגוריה:דגמי מכוניות שהושקו ב-1917
קטגוריה:מכוניות אמריקאיות
FA
אנדרו שיר

אנדרו שיר ב-2018

אנדרו ג'יימס שיר (באנגלית: Andrew James Scheer; נולד ב-20 במאי 1979) הוא פוליטיקאי קנדי שעמד בראשות המפלגה השמרנית של קנדה והיה ראש האופוזיציה בשנים 2017 - 2020. אנדרו היה מועמדה של המפלגה לראשות ממשלת קנדה בבחירות שהתקיימו ב-21 באוקטובר 2019, אך הפסיד לראש הממשלה המכהן ג'סטין טרודו. לאחר מכן, פרש מראשות המפלגה והוחלף בארין אוטול.

==קישורים חיצוניים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:פוליטיקאים קנדים
קטגוריה:קנדים שנולדו ב-1979
שברולט קוסוורת' וגה

שברולט קוסוורת' וגה (באנגלית: Chevrolet Cosworth Vega, קרויה גם: Cosworth Twin-Cam) היא מכונית קופה, 3 דלתות הצ'בק מתוצרת חטיבת המכוניות שברולט של יצרנית הרכב האמריקנית ג'נרל מוטורס אשר יוצרה בין השנים 1975 – 1976 בארצות הברית.

==נתונים==
* יוצרו 3,508 יחידות (בשנת 1975 יוצרו 2,061 יחידות).
* 3 דלתות - האצ'בק.
* מנוע קדמי - 2.0 ליטר תוכנן על ידי חברת הנדסת הרכב הבריטית "Cosworth" , מנוע מסוג "Twin-Cam" עם בלוק צילינדרים מסגסוגת אלומיניום יצוק וסגסוגת אלומיניום מסוג 356. לכל גל זיזים יש חמישה מיסבים. המוטות, משאבת המים והמאוורר מונעים על ידי חגורת גומי ניאופרן מחוזקת כבל עשוי מפיברגלס בדומה למנוע 2,294 סמ"ק שהורכב בדגם שברולט וגה. 
* מנוע בנזין.
* סוג הנעה: הנעה אחורית.

== תמונות ==
<gallery mode="packed" heights="120">
קובץ: 75 Cosworth Vega-front.jpg| "שברולט קוסוורת' וגה", שנת 1975
קובץ: 75 Cosworth Vega.jpg| "שברולט קוסוורת' וגה", שנת 1975
קובץ:1975 Cosworth Vega.jpg | "שברולט קוסוורת' וגה", שנת 1975 
קובץ: 76 Cosworth Vega 2673.jpg| "שברולט קוסוורת' וגה", שנת 1976
קובץ: 76 Cosworth Vega.jpg| "שברולט קוסוורת' וגה", שנת 1976
קובץ:'76 Cosworth Vega.JPG | "שברולט קוסוורת' וגה", שנת 1976
קובץ: Cosworth Vega.jpg| "שברולט קוסוורת' וגה" 
קובץ:Cosworth Vega Engine.JPG | מנוע "שברולט קוסוורת' וגה", שנת 1976
</gallery>

==ראו גם==
* שברולט
* שברולט וגה

== קישורים חיצוניים ==

* 

==הערות שוליים==

קטגוריה:מכוניות קופה
קטגוריה:דגמי מכוניות שהושקו ב-1917
קטגוריה:מכוניות אמריקאיות
קוסוורת וגה
Ipconfig

במחשבים, <code>ipconfig</code> (קיצור של internet protocol configuration) הוא יישום קונסולה של מערכות הפעלה מסוימות המציג את כל ערכי התצורה הנוכחיים של רשת TCP/IP ומרענן את הגדרות ה-DHCP (פרוטוקול תצורת מארח דינמי) ו-Domain Name System (DNS).

== יישומים ==
הפקודה זמינה ב-Microsoft Windows, ReactOS ו-macOS של Apple. גרסת ReactOS פותחה על ידי גד מרפי והיא מורשית תחת ה-GPL.

=== Microsoft Windows, ReactOS ===
הפקודה <code>ipconfig</code> תומכת במתג שורת הפקודה <code>/all</code>. התוצאה היא מידע מפורט יותר מ-<code>ipconfig</code>בלבד.

מאפיין נוסף חשוב של <code>ipconfig</code>הוא לאלץ את רענון כתובת ה-IP של DHCP של המחשב המארח לבקש כתובת IP אחרת. זה נעשה באמצעות שתי פקודות ברצף. ראשית, <code>ipconfig /release</code> מתבצע כדי לאלץ את צד הלקוח לוותר מייד על הכתובת השמורה לו על ידי שליחה לשרת הודעת שחרור DHCP אשר מעדכנת את פרטי הסטטוס של השרת ומסמן את כתובת ה-IP של הלקוח הישן כ"זמינה". לאחר מכן, הפקודה <code>ipconfig /renew</code> מבוצעת כדי לבקש כתובת IP חדשה. כאשר מחשב מחובר לכבל או למודם DSL, ייתכן שיהיה צורך לחבר אותו ישירות ליציאת הרשת של המודם כדי לעקוף את הנתב, לפני השימוש ב-<code>ipconfig /release</code> ולכיבוי ההתקן למשך תקופה, כדי להבטיח כי כתובת ה-IP הישנה נלקחת על ידי מחשב אחר.

ניתן להשתמש בפרמטר <code>/flushdns</code> כדי לנקות את מטמון ה-DNS של מערכת השמות (Domain Name System) כדי להבטיח שבקשות עתידיות ישתמשו במידע DNS טרי על ידי אילוץ שמות מארחים שייפתרו מחדש מאפס.

=== אפל macOS ===
<code>ipconfig</code> ב-Mac OS X משמש כעטיפה ללקוח ה-IPConfiguration, וניתן להשתמש בו כדי לשלוט בפרוטוקול Bootstrap ולקוח DHCP מממשק שורת הפקודה. כמו רוב מערכות ההפעלה המבוססות על Unix, Mac OS X משתמש גם ב-<code>ifconfig</code> לבקרה ישירה יותר על ממשקי רשת, כגון הגדרת כתובות IP סטטיות.

== ראו גם ==
* cmd.exe

== לקריאה נוספת ==
* <bdi> </bdi> 
* <bdi> </bdi> 
* <bdi> </bdi> 

== קישורים חיצוניים ==
* Windows
** [https://technet.microsoft.com/en-us/library/bb490921.aspx Microsoft TechNet Ipconfig article]
** [http://variableghz.com/2008/09/getting-serious-about-vnc/ VariableGHz article detailing ipconfig settings in Vista]
** [http://www.computerhope.com/ipconfig.htm Windows 95, 98, ME; Windows 2000 and XP MS-DOS shell syntax]
* Mac OS X
** ipconfig(8): view and control IP configuration state – Darwin and macOS System Manager's Manual

==הערות שוליים==

קטגוריה:רכיבי Windows
קטגוריה:פקודות מחשב
קטי קולינס

קטי קולינס (באנגלית: Katy Collins, 4 בספטמבר 1987 – 25 בספטמבר 2019) הייתה לוחמת MMA אמריקאית במשקל זבוב.
==ביוגרפיה==
קולינס נולדה בעיירה קטנה במדינת ארקנסו בארצות הברית. היא החלה להתחרות באמנויות לחימה משולבות בשנת 2011 כחובבנית.

ב-9 במאי 2015 ערכה את הקרב הראשון שלה כמקצוענית, בו ניצחה בנוקאאוט טכני כבר בסיבוב הראשון. קולינס משכה את תשומת הלב בענף כשניצחה ב-6 מתוך 7 הקרבות הראשונים שלה, בנוקאאוט או בהכנעה הרבה לפני תום הסיבובים. היא נודעה כלוחמת אגרסיבית וזכתה לכינוי Red Dragon (הדרקון האדום).

עם פרישתה ביוני 2018 עמד מאזנה על 7 ניצחונות ו-5 הפסדים, כאשר בקרבות האחרונים שלה הפסידה בהחלטת השופטים.

ב-22 בספטמבר 2019 נודע כי לקתה בשבץ מוחי, ונפתח עבורה קמפיין מימון המון לכיסוי ההוצאות הרפואיות. ב-25 בספטמבר 2019 הודיע מאמנה כי היא מתה מסיבוכים של השבץ המוחי.
==קישורים חיצוניים==

* [https://www.awakeningfighters.com/athletes/katy-collins/ גלריית תמונות של קולינס מהזירה]

==הערות שוליים==

קטגוריה:לוחמות אמנויות לחימה משולבות אמריקאיות
קטגוריה:אמריקאיות שנולדו ב-1987
קטגוריה:אמריקאים שנולדו ב-1987
קטגוריה:נפטרות ב-2019
קטגוריה:נפטרות ב-2019
מוזיאון כלי הנגינה ברלין

פנים המוזיאון 1
פנים המוזיאון 2
Wurlitzer}}
מוזיאון כלי הנגינה ברלין (בגרמנית: Musikinstrumenten-Museum Berlin) הוא מוזיאון הממוקם בקולטורפורום, טירגארטן, ברלין.

המוזיאון מכיל את אחד מאוספי הכלים הגדולים ביותר בעולם: כ-3500 כלי נגינה שונים, מהמאה ה-16 עד לימינו אלה.

==היסטוריה==
המוזיאון הוקם במתכונתו הראשונה בשנת 1888 על ידי פיליפ שפיטה ויוזף יואכים כחלק מאוסף האקדמיה המלכותית למוזיקה בברלין, פרוסיה. המוזיאון נפתח עם 34 כלים שהושאלו מהמוזיאון לאמנות דקורטיבית .

בשנת 1890 החל לרכוש המוזיאון מהסוחר תושב לייפציג פול דה ויט מאות כלי נגינה שונים, ביניהם צ'מבלו שעליו ניגן והלחין באך. עיקר הרכישות נעשו בתקופתו של מנהל המוזיאון בין השנים 1892 עד 1919 אוסקר פליישר, עם עזרה כלכלית מהמלך וילהלם.

בשנת 1904 המוזיאון החזיק ב-1400 כלי נגינה שונים, בהם צ'מבלי שבנו משפחת רוקרס , חלילים של פרידריך הגדול, כלי מקלדת של סופיה שרלוטה והרמוניקת הזכוכית של בנג'מין פרנקלין.

קורט זאקס, המנהל של המוזיאון בין השנים 1919 עד 1933, הביא גישה מדעית יותר למוזיאון. הוא היה מחלוצי האורגנולוגיה, שכלל באותו הזמן את שיטתו לסיווג כלים הורנבוסטל-זאקס, והקים את המכון הלאומי הגרמני לחקר המוזיקה .

עם עליית הנאצים לשלטון, ברח זאקס כמו יהודים רבים אחרים, לארצות הברית. ב-1936 הועבר המוזיאון על שלל תחולתו ל-Palais von Kreutz. עד למלחמת העולם השנייה המוזיאון הכיל 4000 כלים. במהלך המלחמה, המוזיאון ורוב האוסף נהרסו כליל. רק 700 כלים שרדו.

לאחר המלחמה, עם חלוקת גרמניה, הועבר האוסף בשנת 1949 לארמון שרלוטנבורג שבגרמניה המערבית. בשנת 1950, עם 200 שנים לציון הולדתו של באך, נערך הקונצרט הפומבי הראשון עם כלים תקופתיים מאוסף המוזיאון.

המנהל עד שנת 1975, אלפרד ברנר, דאג לשיפוץ המוזיאון, הוספת פריטים חדשים וגיבוש מתודות חדשות באורגנולוגיה. בשנת 1984 המוזיאון עבר למעונו הנוכחי בכיכר קמפר אשר בקולטורפורום, על יד בניין הפילהרמונית של ברלין.

כיום למוזיאון יש יותר מ-3200 כלים ו-800 מוצגים קבועים. על חלק מהכלים עדיין מנגנים באופן תדיר. בנוסף, המוזיאון מקושר למכון הלאומי הגרמני לחקר המוזיקה ולקרן למורשת תרבותית פרוסית.

במוזיאון נהוג לנגן על עוגב הוורליצר העצום בימי חמישי בערב ובימי שבת בבוקר. בנוסף, נערכם מספר קונצרטים מדי חודש באולם על שם קורט זאקס במוזיאון.

==הבניין ואוספים הנמצאים במוזיאון==

הבייה נבנה על ידי אדגר ויזנייוסקי , בין השנים 1979 עד 1984, על בסיס עיצובים אדריכליים של האנס שארון שנפטר ב-1972.

בין הכלים במוזיאון ניתן לכלול:

כלי מקלדת:
*מגוון צ'מבלי, על חלקם משוער שניגן באך
*צ'מבלי שנבנו על ידי משפחת הבונים רוקרס 
*פסנתרי פטישים, וירג'ינלים וקלוויקורדים
*פסנתרי כנף של חברת בכשטיין 
*"Weber-Flügel" - הפסנתר של המלחין פון ובר

עוגבים
*"עוגב תיאטראות" של חברת Wurlitzer, עם 1228 צינורות
*עוגב בסגנון אנגלי של המאה ה-19
*אורגן האמונד - עוגב אלקטרוני

כלי מיתר
*כינורות שנבנו על ידי סטרדיווארי, אמאטי וגוארנרי
*כלי קשת מהתקופה הקלאסית הוינאית.
* נבלים וגיטרות
*כינורות מסוג Möckel

כלי נשיפה
*חלילים של פרידריך הגדול
*כלים נדירים מתקופת הבארוק במוזיקה

אחרים
*טראוטוניום, ארפג'ונה, נבל אאולי ועוד.

==קישורים חיצוניים==

* 

קטגוריה:ברלין: מוזיאונים
קטגוריה:מוזיאונים למוזיקה
מוסה מאזו

אוו מוסה מאזו (בצרפתית: Ouwo Moussa Maâzou; נולד ב-25 באוגוסט 1988) הוא כדורגלן ניז'רי המשחק בעמדת החלוץ בדיפרדאנג' 03.

==קריירת מועדונים==
מאזו התחיל את הקריירה שלו בקבוצת פאן המקומית. בקבוצה הבוגרת שיחק שנתיים וחצי כבש 48 שערים ב-75 משחקים. בינואר חתם לוקרן מליגת העל הבלגית. עד מהרה, הפך מאזו לשחקן מוביל בקבוצה וכבש 6 שערים ב-9 משחקיו הראשונים.

ב-3 בינואר 2009 חתם בצסק"א מוסקבה תמורת 4.8 מיליון אירו, וב-12 במרץ הצטרף לקבוצה לאחר שזו העפילה לשמינית גמר גביע אופ"א. בינואר הושאל למונקו מליגת העל הצרפתית עד לסיום העונה עם אופציה לרכישה. עונה לאחר מכן חתם בבורדו, ובינואר חזר למונקו. בהמשך שיחק גם בזולטה ורכם ולה מאן.

ביולי חתם בויטוריה דה גימארייש מליגת העל הפורטוגלית.

באוגוסט חתם במאריטימו. ב-28 בינואר 2015 חתם בצ'אנגצ'ון יטאי מליגת העל הסינית.

בפברואר חתם רנדרס מליגת העל הדנית.

ביולי חתם באז'אקסיו לעונה אחת עם אופציה לעונה נוספת. אז'אקסיו מימשה את האופציה על מאזו, אך ב-31 באוגוסט 2017 חתם בלאנס לשלוש שנים. בדצמבר שוחרר מהמועדון.

בינואר חתם באוהוד מליגת העל הסעודית.

ב-23 בספטמבר 2019 חתם בסקציה נס ציונה מליגת העל.

ב-21 בינואר 2021, מאזו חתם ביוניש אש מליגת העל הלוקסמבורגית.

בקיץ מאזו חתם בדיפרדאנג' 03.

==קריירה בינלאומית==
ב-31 במאי 2008 ערך את הופעת הבכורה שלו בנבחרת ניז'ר בהפסד 0–1 ל במסגרת מוקדמות מונדיאל 2010. ב-10 באוקטובר 2010 הבקיע את שער הבכורה שלו בנבחרת בניצחון 0–1 נגד .

באפריל הודיע על פרישה מהנבחרת, על רקע פיטוריו של מאמן הנבחרת גרנוט רוהר. עם זאת, כעבור חצי שנה חזר לנבחרת ובמשחק החזרה שלו כבש צמד בניצחון 0–2 נגד .

מאזו השתתף עם הנבחרת בגביע אפריקה לאומות 2012 וגביע אפריקה לאומות 2013. מאזו הוא מלך שערי הנבחרת בכל הזמנים עם 13 שערים בנבחרת.

==קישורים חיצוניים==

==הערות שוליים==

קטגוריה:כדורגלנים ניז'רים
קטגוריה:חלוצי כדורגל
קטגוריה:כדורגלני לוקרן
קטגוריה:כדורגלני צסק"א מוסקבה
קטגוריה:כדורגלני מונקו
קטגוריה:כדורגלני בורדו
קטגוריה:כדורגלני זולטה ורכם
קטגוריה:כדורגלני לה מאן
קטגוריה:כדורגלני אטואל דו סאהל
קטגוריה:כדורגלני ויטוריה דה גימארייש
קטגוריה:כדורגלני מאריטימו
קטגוריה:כדורגלני צ'אנגצ'ון יאטאי
קטגוריה:כדורגלני ראנס
קטגוריה:כדורגלני אז'אקסיו
קטגוריה:כדורגלני לאנס
קטגוריה:כדורגלני סקציה נס ציונה
קטגוריה:כדורגלנים זרים בישראל
קטגוריה:כדורגלני נבחרת ניז'ר
קטגוריה:ספורטאים זרים בבלגיה
קטגוריה:ספורטאים זרים ברוסיה
קטגוריה:ספורטאים זרים בצרפת
קטגוריה:ספורטאים זרים בתוניסיה
קטגוריה:ספורטאים זרים בפורטוגל
קטגוריה:ספורטאים זרים בסין
קטגוריה:ספורטאים זרים בדנמרק
קטגוריה:ספורטאים זרים בערב הסעודית
קטגוריה:ספורטאים ניז'רים בישראל
קטגוריה:ספורטאים זרים בלוקסמבורג
קטגוריה:כדורגלני גביע אפריקה לאומות 2012
קטגוריה:כדורגלני גביע אפריקה לאומות 2013
קטגוריה:ילידי 1988
ישראל נושע בה' תשועת עולמים

יִשְׂרָאֵל נוֹשַׁע בַּה' תְּשׁוּעַת עוֹלָמִים הוא פיוט מפורסם מסוג פזמון שנתחבר על ידי הפייטן האיטלקי רבי שפטיה בן אמיתי, ונאמר בכל קהילות האשכנזים בסליחות לימים נוראים וכן בסליחות לימי בה"ב.

== תוכן הפיוט ==

הפייטן מבקש כי נבואת ישעיהו, שניבא: , תתגשם גם בימי הגלות הארוכים שבתוכה אנו מצויים, וגם היום ייוושעו בני ישראל תשועה שתעמוד לעולם. הפיוט מתאר את סבלות ישראל בגלותם, מספר על תפלותיהם הרבות לה' שיושיעם, ומסיים בבקשה שה' ייטיב ויסלח לעמו, יקשיב לתפילתם ויגאלם מהגלות, , כי הקב"ה מרבה לסלוח ולרחם.

רבינו שפטיה מוסיף ומבקש: , כינויים לנוצרים (המיוחסים בספרות היהודית לעשיו המכונה שעיר) ולערבים (המיוחסים לישמעאל, שאת בתו בשמת נשא עשיו לאישה). בזמנו של רבי שפטיה נאבקו הנוצרים בני הקיסרות הביזנטית והערבים על השליטה באיטליה, ולמרות שנפטר קודם כיבוש עירו אוֹיְרִי בידי הערבים וטרם הפרעות האכזריות ביהודים שנלוו לכיבוש זה, הוא מתפלל לתבוסתם של שני הלאומים, המהווים אויבים קשים ליהודים. מאידך, כתב דניאל גולדשמידט כי המילה "וְחוֹתְנוֹ" אינה מתאימה למשקל השיר, שהוא בעל חמש מילים בכל שורה, ולדעתו היא תוספת מאוחרת של הדורות שאחרי רבי שפטיה, שחוו את מוראות הערבים על בשרם.

הפיוט הוא בן שישה בתים, ובכל בית שתי צלעות שלאחריהן בא הרפרן: . בכל צלע חמש מילים (כאשר מילים המחוברות במקף נחשבות כמילה אחת לעניין זה). שפתו של הפיוט בהירה ומובנת לכל.

== השפעת הפיוט ==

הפיוט התקבל במהירות בתפוצות ישראל, והפך לאבן יסוד בפיוטי הסליחות. על מחברו כתב רבי אברהם בן עזריאל, בספרו "ערוגת הבושם", כי רבי שפטיה ובנו רבי אמיתי , כלומר בקיאים בחכמת הקבלה; אף בשם האר"י מובא שנהג לומר רק את הפיוטים שחוברו לפי חכמת הקבלה, וביניהם כלל את פיוטי רבי שפטיה וכן פיוטי רבי אמיתי בנו. פיוט זה הוא פיוטו היחיד של רבי שפטיה שנאמר כיום בסדר הסליחות.

== אמצעים אמנותיים ==

* אקרוסטיכון - האותיות שבתחילת כל בית מרכיבות את חתימת המחבר, רבי שפטיה.
* שתי הצלעות שבכל בית חרוזות זו בזו בחריזה פנימית.
* הצגת הנושא המרכזי של הפיוט כבר בבית הראשון: בקשת התשועה והביטחון בגאולת ה' כיוון שהוא מרבה לסלוח ולרחם על עמו.
* בפיוט משובצים הרמזים מקראיים רבים.

==הערות שוליים==

קטגוריה:סליחות
אסטרוסטטיסטיקה

אסטרוסטטיסטיקה (באנגלית: Astrostatistics), הוא ענף מחקרי רב-תחומי המשלב בין אסטרופיזיקה, ניתוח סטטיסטי וכריית נתונים. הוא משמש לעיבוד הכמות העצומה של הנתונים המיוצרים על ידי חיישני מיצפי הטלסקופים השונים מהחלל ומהקרקע, בסריקה אוטומטית של הקוסמוס. מערכי נתונים מורכבים אלו משמשים לאפיון גרמי שמיים שונים ולקישור נתונים אסטרונומיים לתאוריה אסטרופיזית. ענפים רבים של נתונים סטטיסטיים מעורבים בניתוח אסטרונומי, כולל סטטיסטיקה א-פרמטרית, רגרסיה (אנליזה) רב-משתנה ומיון רב-משתנים, ניתוח סדרות זמן, ובעיקר הסקה בייסיאנית.

העוסקים באסטרוסטטיסטיקה מיוצגים על ידי האיגוד הבינלאומי לאסטרוסטטיסטיקה (International Astrostatistics Association) המזוהה עם המכון הבינלאומי לסטטיסטיקה (International Statistical Institute), קבוצת העבודה של האיגוד האסטרונומי הבינלאומי באסטרוסטטיסטיקה ואסטרואינפורמטיקה, קבוצת העבודה האמריקאית לאסטרונומיסטיקה באסטרוסטטיסטיקה ואסטרוסטטיסטיקה, קבוצת ההתעניינות האמריקאית לסטטיסטיקה באסטרוסטטיסטיקה, ויוזמת הקוסמוסטטיסטיקה. כל הארגונים הללו משתתפים באתר פורטל אסטרוסטטיסטיקה ואסטרואינפורמטיקה.

==קישורים חיצוניים==
* [https://asaip.psu.edu/ פורטל] אסטרוסטטיסטיקה ואסטרואינפורמטיקה באתר [https://www.psu.edu/ אוניברסיטת פנסטט] (PennState) (באנגלית).
* [https://cosmostatistics-initiative.org/ אתר] (COIN) יוזמת הקוסמוסטטיסטיקה (באנגלית)
* [https://www.iau.org/science/scientific_bodies/commissions/B3/ אתר] האיגוד האסטרונומי העולמי (באנגלית)
* [https://isi-web.org/ אתר] (ISI) המכון הבינלאומי לסטטיסטיקה (באנגלית)

==הערות שוליים==

קטגוריה:אסטרונומיה
קטגוריה:סטטיסטיקה
מייפל היסון 205

"מייפל היסון 205"
מייפל היסון 205 (באנגלית: Maple Hisoon 205, קרויה גם: SMA Huapu Hai Hyun, בסינית: 海迅) היא מכונית משפחתית קטנה המוגדרת כמכונית קומפקטית, 5 דלתות הצ'בק מתוצרת יצרנית הרכב הסינית Shanghai Maple (שם רשמי: Shanghai Maple Guorun Automobile Co., Ltd) אשר יוצרה בין השנים 2004 – 2010 בסין.

==היצרן "שאנגחאי מייפל"==
שאנגחאי מייפל (באנגלית: Shanghai Maple) הייתה חברת בת של יצרנית הרכב הבינלאומית ג'ילי (שם רשמי: Zhejiang Geely Holding Group Co., Ltd).

מטה ומפעל החברה מוקמו בעיר "Fengjing" .

ג'ילי רכשה אחזקה אסטרטגית ב"שאנגחאי מייפל" בשנת 2002. בשנת 2008 "שאנגחאי מייפל" סופחה לחלוטין "לג'ילי" כמותג התקציבי שלהם.

"שאנגחאי מייפל" בוטלה לחלוטין בשנת 2010.

=="מייפל היסון 205"==
* 5 דלתות הצ'בק.
* 5 נוסעים.
* מנוע קדמי.
* מנוע בנזין.
* דגם "מייפל היסון 205" דומה מאוד חיצונית לדגמי סיטרואן: "Citroën ZX" ו-"Citroën Fukang" .
* דגם "מייפל היסון 205" שווק במקביל לדגם מייפל מארינדו שיוצר בין השנים 2004-2010

==ראו גם==
* מייפל מארינדו

== קישורים חיצוניים ==

* 

==הערות שוליים==

קטגוריה:דגמי מכוניות שהושקו ב-2004
קטגוריה:מכוניות משפחתיות
קטגוריה:כלי רכב המיוצרים בסין
צ'ורבאג'י

צ'ורבאג'י היא דרגה צבאית של חיל היניצ'רים באימפריה העות'מאנית, ששימשה למפקד גדוד ("אורטה"), והיא מקבילה לדרגת אלוף-משנה. 

בחיל הים המונח שימש עבור מפקד צוות הספינה, תפקיד דומה לזה של רב מלחים. 

בכמה אזורים נוצריים כמו הרפובליקה המקדונית הנוכחית ובולגריה, כמו גם באזורים רבים באנטוליה המזרחית, המונח צ'ורבאג'י (במקדונית: чорбаџија, čorbadžija; בבולגרית: чорбаджия, chorbadzhiya) שימש גם ככינוי עבור בכירים נוצרים בקהילה כפרית, דוגמת ראשי כפרים, ראשי קהילות ואיכרים עשירים. אנשים אלו הועסקו על ידי העות'מאנים בתפקידים מנהליים שונים כמו גביית מיסים ופקידות בבית משפט. מאז המאה ה-19 בבולגריה, נזנח השימוש במונח זה לאחר שהוחלפה המערכת העות'מאנית. 

המילה עדיין בשימוש בטורקית ובשפה הבולגרית במשמעות של "בוס". זהו גם שם משפחה נפוץ בקרב סורים (שם מבוטא כשורבאג'י), אלבנים, בולגרים, לבנונים, טורקים או אוקראינים (למשל סגן מושל אודסה נקרא איוואן צ'ורבאדשי - Иван Чорбаджи). 
קטגוריה:מילים וביטויים בטורקית
קטגוריה:בולגריה תחת שלטון האימפריה העות'מאנית
זוצ'נגטירנוס

זוצ'נגטירנוס (שם מדעי: Zhuchengtyrannus; מילולית: "הטירן של זוצ'נג") הוא סוג דינוזאור ממשפחת הטירנוזאוריים אשר נמצא במחוז שאנדונג שבסין בשנת 2011, בהם נמצאו מקבץ של עצמות לסת ושיניים. סוג זה הכיל מין יחיד - Zhuchengtyrannus magnus (פירוש המילה: "magnus" - גדול) שלעיתים נחשב למין טירנוזאורוס.

הזוצ'נגטירנוס היה דומה במראהו לטירנוזאורוס אך מעט קטן יותר. הוא הגיע לאורך 10–12 מטרים ולמשקל של 6 טונות. מראה הלסת דומה מאוד לזו של טירנוזאורוס או טרבוזאורוס. עם זאת מבנה השיניים היה קטן יותר והלסת הייתה צרה מעט ויותר גבוהה. הלסת התחתונה לא נמצאה במאובנים וגם קצה החצי הימני של הלסת העליונה.

מין זה משויך למשפחת הטירנוזאוריים הענקיים אך היה מין מעבר מוקדם יחסית לפני הטירנוזאורוס. הוא כנראה היה קרוב לליתרונקס ולטרבוזאורוס והיה מאחרוני הטירנוזאורים האסיינים שהתפתחו בסופו של דבר את הטירנוזאורוס האמריקני.

הוא חי בסוף הקרטיקון לפני 73.5 מיליון שנה באזור סין לצד פאונה נכחדת של דינוזאורים כמו הסינוצרטופס, השאנטונגוזאורוס וכמה אנקילוזאורים. הוא היה טורף-על שצד בקבוצות קטנות או לבדו ואיים על מרבית היצורים שחיו סביבו.

==קישורים חיצוניים==

איור אפשרי

קטגוריה:בעלי חיים שתוארו ב-2011
קטגוריה:טירנוזאוריים
קטגוריה:דינוזאורים שחיו בקרטיקון עליון באסיה
קטגוריה:סין: מאובנים
שישי שבת

שישי שבת (ידוע גם בשם יום הבוחר) הוא שיר שביצעה להקת זקני צפת ויצא לאור בשנת 1994.

== רקע ==
השיר נכלל באלבום השני של "זקני צפת" שנקרא "זקני צפת 2". את השיר כתב מאור כהן שהלחין אותו עם אורן לוטנברג, שעזב את הלהקה שנה קודם להוצאת השיר. את השיר עיבדו כלל חברי הלהקה יחד עם חיים רומנו.

לדברי מאור כהן, שירי האלבום "זקני צפת 2" היו בהשפעת "הביטלס", אך הוא רצה שיהיה באלבום שיר עם גוון מזרחי. לאחר שצפה בזמר מיכאל פטישי שר בתוכנית טלוויזיה את השיר "מאמי", הוא ניסה לעקוב אחר האקורדים שניגן פטישי ולנגן בסגנון זה. כשהחל לנגן הטקסט שעלה לו לראש היה "לא תבואי שישי שבת, זהו יום הבוחר". כהן הסביר: "יום שבת זה היום של אלוהים שבחר בנו מכל העמים. עם השנים נוספו כל מיני פירושים רומנטיים לטקסט, אבל כשכתבתי את המילים היה בהם משהו דתי ומיסטי".

במצעד הפזמונים העברי השנתי לשנת תשנ"ד (1994) של רשת ג' הגיע השיר למקום השביעי.

באלבומה הבא של זקני צפת, "תן לי שלאגר", נכלל שיר בשם "זה נכון" ובו השורות "שיר אחד עם שני מילים (כך במקור) מכר עשרים אלף עותקים" ו"שיחקו אותה NMC", שאותן נהוג לייחס להצלחתו של השיר "שישי שבת".

בשנת 1998 חידש דני סנדרסון את השיר במסגרת פרויקט עבודה עברית. באותה שנה חידש גם מאור כהן את השיר.

== קישורים חיצוניים ==
* [https://mshironet.mako.co.il/artist?type=lyrics&lang=1&prfid=380&wrkid=3059 מילות השיר], באתר שירונט

== הערות שוליים ==

קטגוריה:שירי 1994
קטגוריה:סינגלים מ-1994
קטגוריה:שירים בעברית
קטגוריה:שירים על יום שישי
קטגוריה:שירים על יום השבת
דריק מקי

דריק ויין מקי (באנגלית: Derrick Wayne McKey; נולד ב-10 באוקטובר 1966) הוא כדורסלן עבר אמריקאי, אשר שיחק בליגת ה-NBA בין השנים 1987–2002. במהלך הקריירה נבחר פעמיים לחמישיית ההגנה השנייה של העונה, ורשם ממוצעים כוללים של 11.0 נקודות, 4.7 ריבאונדים ו-2.4 אסיסטים למשחק.

==קריירת מכללות ונבחרת ארצות הברית==
מקי נולד וגדל בעיר מרידיאן שבמיסיסיפי. בשנת 1984 החל ללמוד באוניברסיטת אלבמה, ובכל שלוש עונותיו בקבוצת הכדורסל של האוניברסיטה העפיל עמה לשלב שמינית גמר טורניר אליפות המכללות ("NCAA Sweet Sixteen"). ממוצעיו הכוללים בליגת המכללות הם 12.4 נקודות ו-6.5 ריבאונדים למשחק.

בין עונתו השנייה לשלישית באוניברסיטה נבחר מקי להשתתף באליפות העולם בכדורסל 1986 כשחקן נבחרת ארצות הברית, לצד שחקני מכללות מצטיינים נוספים כגון דייוויד רובינסון, קני סמית' וצ'ארלס סמית'. במשחק הגמר של הטורניר גברה ארצות הברית על נבחרת ברית המועצות בתוצאה 87–85, ובכך זכתה במדליית הזהב הראשונה שלה בטורניר מאז 1954. מקי עצמו שותף בכל עשרת משחקי נבחרתו, ותרם 9.2 נקודות ו-3.5 ריבאונדים בממוצע למשחק.

==קריירת משחק==
בדראפט ה-NBA{{כ}} 1987 נלקח מקי בבחירה התשיעית, על ידי סיאטל סופרסוניקס. החל מעונתו השנייה שימש כשחקן חמישייה קבוע בקבוצה, ועד לשנת 1993 היה אחד משחקניה הבולטים, לצד דייל אליס, אקסבייר מקדניאל, ריקי פירס, אדי ג'ונסון ושון קמפ. בעונת סייע לסופרסוניקס להעפיל לגמר האזור המערבי, בו הפסידו מול פיניקס סאנס בתוצאה 3–4. בשש עונותיו בסיאטל העמיד ממוצעים של 13.9 נקודות ו-5.2 ריבאונדים למשחק.

לקראת עונת הועבר מקי בטרייד לאינדיאנה פייסרס, בתמורה לדטלף שרמפף. בעונות ו- נבחר מקי לחמישיית ההגנה השנייה של העונה, אך בעונות הבאות נחלש ותפקד בעיקר כשחקן ספסל עד לסיום הקריירה. בעונת העפיל עם הפייסרס לגמר ה-NBA, בו הפסידו מול לוס אנג'לס לייקרס בתוצאה 2–4.

בעונת שיחק עבור פילדלפיה 76', בטרם פרש ממשחק בגיל 35.

==קישורים חיצוניים==

==הערות שוליים==

קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:מיסיסיפי: כדורסלנים
קטגוריה:כדורסלני אוניברסיטת אלבמה
קטגוריה:בחירות דראפט של סיאטל סופרסוניקס
קטגוריה:כדורסלני סיאטל סופרסוניקס
קטגוריה:כדורסלני אינדיאנה פייסרס
קטגוריה:כדורסלני פילדלפיה 76'
קטגוריה:כדורסלני נבחרת ארצות הברית
קטגוריה:אמריקאים שנולדו ב-1966
העובד הדתי

העובד הדתי הייתה מפלגה סוציאליסטית דתית וסיעה במליאת ההסתדרות הכללית של העובדים בארץ ישראל. המפלגה נוסדה בשנת 1943 במטרה להחדיר להסתדרות את ערכי הדת ולהגן על זכויותיו של הפועל הדתי. בנוסף לחברות בהסתדרות, התמודדה המפלגה גם בבחירות לאספות הנבחרים ולכנסת הראשונה, אולם קיבלה תמיד מספר קולות זעום בבחירות ולא עברה מעולם את אחוז החסימה. כן התמודדה בבחירות המוניציפליות בראשית ימי המדינה. ב-1968 הצטרפה למפלגת העבודה הישראלית. בין ראשיה נמנו אינטלקטואלים כפרופסורים ישעיהו ליבוביץ, בנימין זאב פרנקל וליאו לוי.

חלק מחברי המפלגה היו פורשי אגודת ישראל ובהם חברי מושב כפר אחים עם הקמתו ב-1949.

בין 1949 ל-1954 החזיקה סיעת העובד הדתי בהסתדרות את הזרם חינוכי "הפשט הדתי" (או "זרם העובדים הדתי") במסגרת זרם העובדים. בשנת 1954, עם אישור חוק החינוך הממלכתי, אוחדו בתי הספר של תת-הזרם לתוך החינוך הממלכתי דתי.

== קישורים חיצוניים ==
* 

==הערות שוליים==

קטגוריה:מפלגות יהודיות דתיות בישראל שמעולם לא עברו את אחוז החסימה
קטגוריה:ציונות דתית: תנועות
קטגוריה:ההסתדרות הכללית
קטגוריה:ישראל: מפלגות היסטוריות
קטגוריה:מפלגות שהוקמו ב-1943
פוטו רומן

פוטו רומן הוא סרט קולנוע ישראלי מ-1987 בבימוי טל רון לפי תסריט של אסי דיין.

==עלילה==
המספרת היא תיכוניסטית המתעניינת בכתיבה ורוצה להיות סופרת, היא כותבת על חברתה לכיתה לינה, הרוצה לשפר את המראה שלה, ובעידודם של אלכס המורה להתעמלות, וסימה חברתו הקוסמטיקאית, היא נהיית יפה יותר.

היא מרגישה בודדה ובעקבות כך היא מתחילה לשגות בדמיון שלה, בכתיבתה היא מערבת דמיון ביחד עם מציאות.

החבר שלה אודי מתגייס לצנחנים, לאחר מכן לאט היא מתחילה לשכוח ממנו ומתקרבת לרוני, נער מחיפה.

עלילת הסרט נעה בין מציאות ריאליסטית לדמיון.

==שחקנים==
{| bgcolor="#f7f8ff" cellpadding="3" cellspacing="0" border="1" style="font-size: 95%; border: gray solid 1px; border-collapse: collapse;"
|- bgcolor="#efefef"
!width=80|שחקן
!width=80|תפקיד
|-
| סמדר קילצ'ינסקי || המספרת
|-
| אביטל דיקר || לינה
|-
| אלון אבוטבול || אודי
|-
| סמדר ברנר || סימה
|-
| דן תורן || רוני
|-
| חיים ג'רפי || אלכס
|-
| ענת בנאיס || אורלי
|-
| יהודית סולה|| אמא של המספרת
|-
| נחום שליט || האב
|-
| יוסף כרמון || מורה לספרות
|-
|}

==ביקורת==
מבקר הקולנוע מאיר שניצר אמר על הסרט שהסצנות שלו "מדשדשות ובלתי מחדשות" ושמשחקם של השחקנים אינו משכנע.

==קישורים חיצוניים==

* - ביקורת

==הערות שוליים==

קטגוריה:סרטי 1987
קטגוריה:סרטים ישראליים
קטגוריה:חיפה בקולנוע
קטגוריה:סרטי נעורים ישראליים
קטגוריה:סרטים ישראליים משנת 1987
הדס בן ארויה

הדס בן ארויה (נולדה ב-14 בינואר 1988) היא תסריטאית, במאית ושחקנית קולנוע וטלוויזיה ישראלית, זוכת פרס אופיר לשחקנית המשנה הטובה ביותר על תפקידה בסרט קצפת ודובדבנים של הבמאי גור בנטביץ'.

==ביוגרפיה==

נולדה וגדלה באשקלון. בת זקונים להוריה ולה שתי אחיות. אביה מהנדס ואמהּ מורה למתמטיקה ושופטת ברידג'. לסבהּ היו בתי קולנוע בדימונה והוא העסיק, בין היתר, את האחים לאון ומשה אדרי.

בן ארויה למדה בבית הספר לאמנויות באשקלון במגמת תיאטרון ופילוסופיה. בשירותה הצבאי הייתה מדריכת מרגמות.

סיימה את לימודיה בבית הספר לקולנוע וטלוויזיה ע"ש סטיב טיש באוניברסיטת תל אביב. במהלך לימודיה עבדה בחברת סטארט-אפ שהפכה סרטונים שצולמו בסמארטפון, לסרטון שאותו ניתן לשתף במדיה החברתית. בן ארויה הייתה האחראית על תחום הקולנוע ולאחר מכן מונתה גם לאחראית המוזיקה, וניהלה עובדים במספר מדינות.

ב-2013 ביימה את הסרט הקצר "סקס-דול" בכיכובם של ג'וי ריגר ועודד לאופולד. הסרט זכה בפרס הסרט הטוב ביותר בפסטיבל סצ'ואן והוקרן בפסטיבלים רבים בעולם.

ב-2016 ביימה, כתבה ושיחקה בסרט הגמר שלה "אנשים שהם לא אני" בכיכובו של יונתן בר-אור. הסרט שהורחב לסרט באורך מלא, היה לסרט הסטודנטים הישראלי הראשון שהוקרן בפסטיבל לוקרנו, וזכה בפרס הסרט הטוב ביותר בפסטיבל "מר דל פלטה" בארגנטינה. מבקר הקולנוע האמריקאי, ג'ונתן רוזנבאום, בחר אותו לסרט הביכורים הטוב ביותר של 2016.

בשנת 2018 גילמה את דמותה של עדי בסרט גאולה.

בשנת 2019 זכתה בפרס אופיר לשחקנית המשנה הטובה ביותר בגין גילום דמותה של בילי בסרט קצפת ודובדבנים. באותה השנה גם השתתפה בתפקיד אורח בסדרת הטלוויזיה האחיות המוצלחות שלי.

בשנת 2021 יצא לאקרנים סרטה מישהו יאהב מישהו, והוקרן בבכורה בפסטיבל ברלין. הסרט זכה בפרס הסרט הטוב ביותר בפסטיבל הקולנוע ירושלים, ואלישבע וייל זכתה בפרס השחקנית הטובה ביותר עבור תפקידה בסרט.

בשנת 2022 החלה הפקת הסדרה ״קורדרוי״ שכתבה ומביימת בן ארויה, ועלתה לשידור בחודש מרץ 2023 ב-HOT. הסדרה עוסקת בהשפעה של תנועת metoo# על עולם מערכות היחסים ולוהקו אליה צחי הלוי, יפתח קליין, אדם גבאי, אריק ברמן, דר זוזובסקי, ניבר מדר ודני רופ.

==קישורים חיצוניים==

* 
* 
* 
* 

==הערות שוליים ==

קטגוריה:שחקניות קולנוע וטלוויזיה ישראליות
קטגוריה:במאיות ישראליות
קטגוריה:תסריטאיות ישראליות
קטגוריה:מפיקות קולנוע ישראליות
קטגוריה:זוכות פרס אופיר: שחקנית המשנה הטובה
קטגוריה:שחקניות ישראליות
קטגוריה:בוגרי החוג לקולנוע וטלוויזיה באוניברסיטת תל אביב
קטגוריה:אשקלון: אישים
קטגוריה:שחקני קולנוע וטלוויזיה ישראלים
קטגוריה:במאים ישראלים
קטגוריה:תסריטאים ישראלים
קטגוריה:מפיקי קולנוע ישראלים
קטגוריה:זוכי פרס אופיר: שחקן המשנה הטוב
קטגוריה:בוגרות החוג לקולנוע וטלוויזיה באוניברסיטת תל אביב
קטגוריה:ישראליות שנולדו ב-1988
קטגוריה:ישראלים שנולדו ב-1988
Here Come the Aliens

Here Come the Aliens (בעברית: הנה באים החייזרים) הוא אלבום האולפן הארבעה עשר של הזמרת-יוצרת הבריטית קים ויילד. האלבום יצא לאור ב-18 במרץ 2018, על ידי חברת התקליטים ווילד-פלאוור רקורדס. כמו כן, מתוך האלבום יצאו הסינגלים; "Pop Don't Stop", "", "" ו-"Amoureux des Reves".

האלבום הגיע למקום ה-21 במצעד האלבומים הבריטי.

== רקע, הפקה והוצאה ==
האלבום הופק על ידי ריקי ויילד, אשר לקח חלק בכתיבת והפקת שירי האלבום עצמו. קים ויילד הוציאה את אלבום האולפן הארבעה עשר שלה ב-16 במרץ 2018, ארבע שנים לאחר צאת אלבומה הקודם. לטענת ויילד, נושא האלבום נוצר על ידה, כשראתה עב"ם בחצר האחורית שלה בהרטפורדשייר, בשנת 2009. אלבום זה היה לאלבום הראשון שלה אשר הצליח להיכנס אל מאה המקומות הראשונים במצעד האלבומים הבריטי.

בנוסף לכך, זכה האלבום להצלחה נאה באירופה, כאשר הגיע אל המקום ה-10 בשווייץ, ה-11 בגרמניה, ה-34 באוסטריה, ה-48 בבלגיה, ה-68 בצרפת וה-74 בהולנד. כדי לקדם את האלבום, הופיעה ויילד בבריטניה באפריל 2018 ובהמשך בשאר אירופה. האלבום זכה לביקורות מעורבות הנוטות לחיוביות, תוך שמבקרי המוזיקה טענו שהאלבום עוצמתי מאוד, וברגעים מסוימים עוצמתי מדי. פרק זמן מסוים לאחר צאתו, הועלה האלבום לרשת הזרמת המדיה ספוטיפיי.

== רשימת רצועות ==

== מיקומי שיא ==

== קישורים חיצוניים ==

== הערות שוליים ==

קטגוריה:אלבומי קים ויילד
פסטיבל סופוט

[[אינה בהופעה בפסטיבל סופוט 2009]]
פסטיבל סופוט (בפולנית: Sopot Festival) הוא פסטיבל מוזיקה בינלאומי הנערך בסופוט, שבפולין.

==היסטוריה==
פסטיבל סופוט נערך לראשונה ב-1961, שלושת הפסטיבלים הראשונים נערכו במספנה של גדנסק ולאחר מכן הועבר הפסטיבל ל-"Opera Leśna", אמפיתיאטרון בסופוט.

בין 1977–1980 הוחלף הפסטיבל בתחרות ה-"Intervision Song Contest", הגרסה של האירוויזיון של המדינות הסובייטיות.

בין 1994–2004 הפסטיבל שודר ואורגן על ידי הטלוויזיה הפולנית, לאחר מכן החל להיות משודר בתחנת הטלוויזיה המסחרית "TVN", זאת בעקבות ירידה בפופולריות של הפסטיבל שהחלה בשנות השמונים.

ב-2010 ו-2011 לא נערך הפסטיבל עקב שיפוצים שהתקיימו באמפיתיאטרון בעיר.

מלבד מדינות אירופה השתתפו בפסטיבל נציגים ממדינות נוספות, כמו ארצות הברית, לבנון, תוניס, קובה, קנדה ומונגוליה. 

ישראל השתתפה בו בין השנים 1962 (שנה מאז היווסדו) - 1965 ובין 1989–1991.

הוא מהווה כאחד מפסטיבלי המוזיקה הגדולים באירופה.

==זוכים ידועים בפסטיבל==
*הרייס
*אריק סעדה

==נציגי ישראל בפסטיבל==
* אסתר רייכשטט (1962) - מקום שני
* אילנה רובינא (1963) - מקום שני
* יפה ירקוני (1964) - מקום שמונה עשרה
* לוסי ארנון (1965) - מקום תשיעי
* דורון מזר (1989) - מקום חמישי
* דפנה דקל (1990) - מקום רביעי
* שלומית אהרון (1991) - מקום רביעי

==קישורים חיצוניים==

* 

סופוט
קטגוריה:פולין: תרבות
קטגוריה:סופוט (פולין)
כחל צהוב-מקור

כחל צהוב-מקור או כחל רחב-מקור (שם מדעי: Eurystomus glaucurus) הוא מין של עוף ממשפחת הכחליים החי בטבע באפריקה שמדרום לסהרה ובאי מדגסקר למעט בשטחי אקלים צחיח. 

==תיאור==
אורכו של הכחל 29-30 ס"מ והוא בעל מקור גדול בצבע צהוב עם קצה מעוקל, ראש גדול וזנב ארוך. נוצות הגוף חומות עם פנים, גרון וחזה ורודים עזים, שולי הכנפיים כחולים והזנב תכול. מתחת המקור צומח מעטה נוצות המזכיר מעט זקן ועל הראש ישנם נוצות פרועות. העיניים גדולות ושחורות וסביבם עובר פס כהה עד המקור. הכחל משמיע צרצורים עזים.

הכחל שוכן באזורי חורשה וסוואנה טרופיים ולעיתים גם בג'ונגל אך לא בשטחים צחיחים מאוד. הוא מצוי בין ענפים נמוכים או עמודים ועליהם מתצפת בדומה לחנקן על טרף אפשרי. הטרף העיקרי שלהם הוא חרקים שונים כולל נחילי נמלים וטרמיטים. במקרים בהם יש הרבה מזון יימצאו יחד מעל 100 כחלים. נקבת הכחל מקננת בנקרות טבעיות בעצים, בהם היא מטילה 2-3 ביצים.

מין זה נצפה לראשונה בישראל בספטמבר 2019 בחוף אשקלון. ככל הנראה מדובר בפרט תועה מאחר שזו לא התפוצה הרגילה של המין.

===תת-מינים===
* Eurystomus glaucurus aethiopicus
* Eurystomus glaucurus afer
* Eurystomus glaucurus suahelicus
* Eurystomus glaucurus glaucurus

==קישורים חיצוניים==

== הערות שוליים ==

קטגוריה:בעלי חיים שתוארו ב-1776
קטגוריה:טקסונים שתוארו בידי פיליפ לודוויג סטטיוס מולר
קטגוריה:כחליים
קטגוריה:אתיופיה: עופות
קטגוריה:אוגנדה: עופות
קטגוריה:עופות שמזדמנים לישראל
קטגוריה:אנגולה: עופות
קטגוריה:עופות הסוואנה האפריקנית
כחל עב-מקור

כחל עב-מקור (שם מדעי: Eurystomus) הוא סוג עופות ממשפחת הכחליים בעלי 4 מינים. עופות אלה חיים בטבע באפריקה שמדרום לסהרה, באי מדגסקר וביפן, דרום-מזרח אסיה, איי אינדונזיה ואוסטרליה. המין כחל צהוב-מקור נודד ברחבי אפריקה ובשנת 2019 נמצא לראשונה בישראל.

כחלים אלה דומים לבני הסוג כחל אך בעלי מקור רחב ובעלי ציצות דמויות "זקן" מתחת המקור. הכנפיים שלהם מעט ארוכות יותר אך הרגליים קצרות יותר והם מצויים רוב הזמן בין הענפים והצמחייה. בדומה לחנקניים הם מתצפתים מענף או עמוד על סביבתם ומחפשים טרף קטן כמו חרקים, עכבישים או חולייתנים קטנים ואז צוללים אליו. הם לא נוהגים לתפוס טרף מעופף.

תפוצתם היא בשטחים בהם צמחייה רבה כמו בסוואנה או חורשה ולעיתים גם ביערות פתוחים. הם יימנעו ממדבריות.

==מינים==
* כחל כחול-גרון (Eurystomus gularis) 
* כחל רחב-מקור (Eurystomus glaucurus)
* Eurystomus orientalis	
* Eurystomus azureus
==קישורים חיצוניים==

קטגוריה:בעלי חיים שתוארו ב-1816
קטגוריה:טקסונים שתוארו בידי לואי-פייר וייו
קטגוריה:כחליים
מייקל סקריץ'

מייקל אנדרו סקריץ (באנגלית: Michael Andrew Screech; 2 במאי 1926 – 1 ביוני 2018) היה איש דת ופרופסור לספרות צרפתית, שעסק בעיקר ברנסאנס, במישל דה מונטן ובפרנסואה רבלה.<ref>The Rt Revd Lord Harries, [https://www.churchtimes.co.uk/articles/2018/22-june/gazette/obituaries/obituary-the-revd-professor-michael-screech Obituary: The Revd Professor Michael Screech], churchtimes.co.uk. Retrieved 1 September 2019.</ref>
== חייו ==
סקריץ' שירת בצבא הבריטי בשנים 1944 עד 1947. לאחר מכן למד, עד שנת 1951 ביוניברסיטי קולג' לונדון. כשסיים את לימודיו שימש מרצה ולאחר מכן מרצה בכיר באוניברסיטת ברמינגהאם . ב-1966 מונה ל"קורא" (Reader; הדרגה מקבילה לפרופסור חבר בישראל) ביוניברסיטי קולג' לונדון, ובשנים 1971–1984 היה פרופסור לשפה וספרות צרפתית באוניברסיטה זו. משנת 2003 עד 2018 היה עמית אמריטוס במכללת אול סואלס של אוניברסיטת אוקספורד.<ref>[https://www.asc.ox.ac.uk/person/233 Revd Dr Michael Screech], ox.ac.uk. Retrieved 1 September 2019.</ref>

בשנת 1992 נבחר לאביר בלגיון הכבוד הצרפתי.

== מפרסומיו ==
=== כמחבר ===

=== כעורך ===

== מתרגומיו ==
* "מסות" מאת מישל דה מונטן (1991)
* "גרגנטואה ופנטגרואל" מאת פרנסואה רבלה (2006)

== קישורים חיצוניים ==

== הערות שוליים ==

קטגוריה:מקבלי אות לגיון הכבוד
קטגוריה:חוקרי ספרות בריטים
קטגוריה:בריטים שנולדו ב-1926
קטגוריה:בריטים שנפטרו ב-2018
תערך לפני שלחן

תַּעֲרֹֹךְ לְפָנַי שֻׁלְחָן הוא ספר מחקר מקיף על חייו ופועלו של הרב יחיאל מיכל עפשטיין שחיבורו המרכזי היה ערוך השולחן, ומכאן שם הספר. הספר נכתב בידי הרב איתם הנקין שנרצח בפיגוע לפני שהספיק להכין את הספר לדפוס. בשנת 2018, שלוש שנים לאחר הרצח, יצא הספר לאור בידי אליעזר יהודה בראדט בהוצאת מגיד והוקדש לזכר הרב איתם ורעייתו נעמה. פרופסור שמחה פישביין חיבר 'אחרית דבר' לספר.

==הספר==
הספר מורכב משני חלקים; החלק הראשון עוסק בקורות חייו של הרב עפשטיין על רקע סביבתו, תקופתו ומשפחתו המורחבת. החלק השני עוסק בחיבוריו של הרב עפשטיין. המבוא לחיבור מורכב ממספר פרקים על "מעמד הרבנות ברוסיה בסוף המאה ה-19" וצורף לספר נספח על קורותיו של המחבר, הרב איתם הנקין.

פרקי המבוא בוחנים את ההוויה היהודית במזרח אירופה בסוף המאה ה-19; המאפיינים הייחודיים של עיירה לעומת עיר, עולם הישיבות ועולם הרבנות והשינויים שהתרחשו בהם. הפרקים הראשונים בספר כתובים בעקבות מסלול חייו של הרב עפשטיין; תקופת בוברויסק (1829–1864), תקופת נובוזיבקוב (1829–1874) ותקופת נובהרדוק (1874–1908). הפרקים הנוספים בחלק הראשון של הספר בוחנים את עמדותיו של הרב עפשטיין בנושא הציונות ותנועת המוסר והפרק האחרון בחלק זה עוסק במשפחתו המורחבת.

החלק השני בוחן באופן מקיף את החיבור "ערוך השולחן" דרך מטרתו, חיבורו, הוצאתו לאור, התמודדות עם הצנזורה, הוצאותיו השונות, מעמדו בעולם היהודי והשוואתו לחיבורים מקבילים (דוגמת "משנה ברורה"). פרקים נוספים בוחנים את חיבוריו הנוספים של הרב עפשטיין; "אור לישרים", "פירוש ליל שימורים", "מיכל המים", "קול בן לוי" וערוך השולחן העתיד. פרק נפרד הוקדש לתשובותיו ומכתביו של הרב עפשטיין שנשלחו לאורך השנים.

אלון שלו כתב בביקורת על הספר:
:.

==קישורים חיצוניים==
* [https://web.archive.org/web/20190926172102/https://www.korenpub.com/maggid_he_ils/maggid/taaroch-lefnei-shulchan.html הספר] באתר הוצאת מגיד
על הספר:
*
* 
* גדי איידלהייט, [https://www.xn----1hckc6ddr6ab.co.il/תערוך-לפני-שולחן/ "תערוך לפני שולחן"] באתר "ספרים מומלצים - המלצות ספרים, סקירות וביקורות", 24 בינואר 2019.

==הערות שוליים==

קטגוריה:ספרי עיון בעברית
קטגוריה:ספרים ביוגרפיים
קטגוריה:יצירות שהתפרסמו לאחר מות מחבריהן
חדר טראומה

חדר טראומה (נקרא לעיתים חדר הלם, חדר החייאה או חדר טיפול נמרץ), הוא האזור הראשי בחדר מיון בבית חולים. בחדר זה מטופלים חולים ופצועים שמצבם מוגדר קריטי ונשקפת סכנה לחייהם או לאיבר מגופם. החדר מצויד במכשירי ניטור, הנשמה והחייאה, ובתרופות למצבי חירום. כמו כן ניתן למצוא בו מכשיר אק"ג ולעיתים אף מכשיר רנטגן לצילומי חזה ואגן ומכשיר אולטרה סאונד.

== חדר הטראומה ==
בשגרה חדר הטראומה אינו מאוכלס במטופלים, והוא מופעל רק במקרה הצורך, פציעות חמורות, אירועים לבביים קשים ומצבים מסכני חיים אחרים. הצוות המטפל מורכב ממומחי בית החולים והוא זמין בכל שעות היממה.
את הטיפול מבצע צוות הטראומה, הכולל צוות משולב של רופאי בית החולים ממגוון תחומי הרפואה הכירורגית (לעיתים בעלי התמחות ייעודית בטראומטולוגיה) ורופאים מרדימים.

לאחר הטיפול הראשוני בחדר הטראומה, הנפגעים מאושפזים באחת ממחלקות האשפוז בחטיבה הכירורגית או במחלקה לטיפול נמרץ כללי.

במקרה של ילדים פצועים, הם מטופלים במערכת מקבילה (אם קיימת כזו בבית החולים) הכוללת רופאים מומחים בכירורגיית ילדים ורופאי טיפול נמרץ ילדים, כשבהמשך הם מאושפזים במחלקת טיפול נמרץ ילדים או במחלקה אחרת בחטיבת הילדים.

== קבלת החולים וטיפול ==
חולים מגיעים לחדר המיון על ידי אמבולנס, צוות האמבולנס מודיע לחדר המיון מראש על הגעתו ומתאר את מצב החולה, אנשי יחידת הטראומה מוזעקים לחדר הטראומה בהתאם לאופי הפציעה, וכשהפצוע מגיע לבית החולים צוות חדר הטראומה כבר ממתין לבואם. לעיתים, החולים מגיעים לחדר מיון/טראומה ממחלקה אחרת בבית החולים, למשל ממחלקת אשפוז.

== ראו גם ==
* טראומטולוגיה

== קישורים חיצוניים ==
* 

קטגוריה:רפואת חירום
קטגוריה:בית חולים
מצוק רד רוק

מצוק רד רוק (באנגלית: Red Rock Ridge; מילולית: מצוק הסלע האדום) הוא מצוק בולט, שצבעו אדמדם, המתנשא לגובה של 690 מטרים מעל פני הים, בחוף המערבי של ארץ גרהאם שבאנטארקטיקה. 

המצוק ממוקם בין פיורד נני, לבין מפרץ ריימיל. 

== היסטוריה ==
=== גילוי המצוק ומתן שמו ===

המצוק מופה בשנת 1936 על ידי המשלחת הבריטית אל ארץ גרהאם בפיקודו של ג'ון ריימיל. 

האזור מופה שנית בשנת 1948, על ידי סקר שטחי חסות איי פוקלנד, אשר זיהו את המצוק - והגיעו למסקנה שמדובר במצוק שהתגלה בשנת 1909 על ידי המשלחת הצרפתית הרביעית לאנטארקטיקה בפיקודו של ז'אן-באטיסט שארקו. 

=== מקור השם ===

ריימיל קרא למצוק "מצוק הסלע האדום" בשל צבעו.

שארקו קרא למצוק "איל פאווי" ("Île Pavie") או "כף פאווי" ("Cap Pavie"), אולם השם רד רוק דבר במצוק, ושמו לא השתנה; ולרכס אחר ניתן השם רכס פאווי.

== קישורים חיצוניים ==

* [https://geonames.usgs.gov/apex/f?p=gnispq:5:0::NO::P5_ANTAR_ID:12449 מצוק רד רוק] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=11956&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR מצוק רד רוק] באתר הגאזט האנטארקטי המשווה SCAR של ממשלת אוסטרליה
* [https://geographic.org/geographic_names/antname.php?uni=12449&fid=antgeo_119 תצלום לוויין של אזור מצוק רד רוק]

== הערות שוליים ==

רד רוק
רד רוק
רד רוק
גונדאלה

גונדאלה הוא דמות של גיבור-על אינדונזי מרצועת הקומיקס באותו שם שיצאה על ידי חברת הקומיקס האינדונזית BumiLangit. שמו האמיתי הוא סנקאקה, סטודנט רגיל שהופך לגיבור-על אחרי תאונה מוזרה עם ברק. השפעותיהם של גיבורי-על אמריקאים נראים בבירור בעיצוב ובמאפיינים, אף על פי שהסיפור מבוסס על התרבות האינדונזית. העלילה מתרחשת בדרך כלל בעיר האינדונזית יוגיאקרטה, אך הסרט משנת 2019 מתרחש בג'קרטה.

== דמותו ==
גונדאלה נולד בשם סנקאקה לאב קשה יום. בבגרותו הוא עובר ללמוד באוניברסיטה בדיונית בעיר יוגיאקרטה, שם הוא עובד גם כמאבטח כדי להמשיך לממן את לימודיו. בעת שהיה בשמירה, סופת ברקים מתחוללת וברק פוגע בו. הוא מתחשמל כהוגן, אך אחרי שניצל הוא מגלה כי ניחנים לו כוחות על.

כוחות העל שקיבל קשורים בין היתר לברק שפגע בו. הם כוללים כוחות ברקים, המאפשרים לו לירות ברקים ובחלק מהגרסאות גם לעוף, כוח פיזי רב עוצמה, מהירות, חוסן מפני פגיעה, סיבולת ואתלטיות על-אנושיות. מלבד כוחות על לומד גונדאלה קרב מגע ואמנויות לחימה רבות ביניהן טאקוונדו, ג'ודו, קראטה, קרבות רחוב ועוד. אחד היתרונות בכוח המהירות שלו הוא היכולת שלו להתגנב ולברוח במהירות ובדממה, מה שמאפשר לו לחדור למקומות אסורים בקלות יתרה. מלבד כוחות פיזיים גונדאלה ניחן ביכולות מנטליות מרשימות, כגון כוח רצון, נחישות ואומץ בלתי נלאה, ורמה גבוהה של שליטה עצמית המאפשרת לו לבחון את הדברים באובייקטביות.

סקאקה הוא תושב אינדונזיה מוסלמי, כמו רוב תושבי אינדונזיה. אמו ככל הנראה נהרגה בעת שהיה ילד.

== השראה לדמות ==
הדמות בבירור מושפעת מתרבות הקומיקס המערבית. כוחות העל שלו והדרך שבה קיבל אותם מתאימות עד מאוד לחברות הקומיקס מארוול קומיקס ו- DC קומיקס האמריקאיות. פגיעת הברק בגונדאלה קיבלה השפעה מהדרך בה הפלאש קיבל את כוחות העל שלו (נפגע מברק בסופה שנוצרה מבעיה במאיץ חלקיקים). גם עיצוב חליפתו בעת שהוא יוצא למשימות מושפעת עד מאוד מגיבורי על של ימינו: הוא לובש חליפה המכסה את כל גופו, העשויה מעור וצבעה שחור ואדום (בדומה לגיבורי על מערביים כגון ספיידרמן, דדפול ועוד). המסכה אותה הוא עוטה מעוצבת באופן דומה מאוד לגיבורי העל של מארוול קומיקס, בעלי מסכה דקה על כל הפרצוף.

== אזכור במדיות אחרות ==
===קולנוע וטלוויזיה===
בשנת 2019 יצא לאקרנים סרט הקולנוע "גונדאלה", המבוסס על חוברות הקומיקס. הסרט היה הצלחה יחסית והוא הראשון מתוך סדרת סרטים שעתידים לצאת בידיי "אולפני BumiLangit". דמותו של גונדאלה, המגולמת על ידי אמבימנה אריאסאטיה, תהיה אחת הדמויות הראשיות ביקום הקולנועי שמבקשים האולפנים להוציא, יחד עם דמויות נוספות מחוברות הקומיקס של החברה, ביניהם 'סרי אסיה' ו'מנדלה'.

== הערות שוליים==

קטגוריה:דמויות מתוך קומיקס
קטגוריה:דמויות קולנועיות
קטגוריה:קומיקס
קטגוריה:אינדונזיה: תרבות
BumiLangit

BumiLangit היא חברה שנוסדה באינדונזיה, המתמחה בהוצאת ספרי קומיקס של גיבורי על. זו הוצאת הקומיקס הגדולה במדינה. גיבורי העל שלה לא מוכרים לרוב במערב, אך פופולריים מאוד באינדונזיה, הפיליפינים, תאילנד ומדינות טראנס פסיפיות אחרות. חוברות הקומיקס של החברה לרוב בסגנון אקשן, אך עוסקות גם בדרמה, קומדיה, סאטירה וקומיקס לילדים.

== דמויות ==
דמות הקומיקס הידועה ביותר של החברה הוא גיבור העל גונדאלה, שחוברותיו נמכרות בכל העולם. גיבור העל הזה נוצר על ידי הריה "האסמי" סוראמינאטה בשנת 1969 והפך לאייקון תרבות באינדונזיה. על סיפורו של גונדאלה יצא גם סרט באותו שם בשנת 2019. מלבד זה, דמויות מוכרות נוספות הן:

* גונדלה
* גודאם
* סרי אסיה
* טירה
* מרפתי
* דסטי ניקיטה
* מנדלה
* גאני זולהאם
* פנגקור
* רידוואן בהרי
* טנטו ג'יננג'אר
* אלת האש
* אקנוס
* קמפאקה
* דנטו דרטיאן
* מוסטיקה האספנית
* הבתולה

== אולפני BumiLangit ==
החברה מנהלת גם הפקת ענק של סרטים בשם "אולפני BumiLangit" שהיא חטיבת הסרטים של BumiLangit. מטרתה להפיק סרטים המבוססים על דמויות החברה ובשנים האחרונות יוצרת את היקום הקולנועי של BumiLangit, המורכב מכמה סרטים שהופקו עבור דמויות הקומיקס של החברה, ביניהם גם גונדאלה. היקום הקולנועי עתיד להכיל דמויות רבות כגון "סרי אסיה", "גודאם" ו"העיוורים ממערת הרפאים", בדומה ליקום הקולנועי של מארוול. ביקום קולנועי זה משתתפים מגוון שחקנים אינדונזיים מפורסמים, ביניהם אבימנה אריאסאטיה (גונדלה), צ'יקו ג'ריקו (גודאם), פוויטה פירס (סרי אסיה), צ'לסי איסלן (טירה), טרה בסרו (מרפתי), אסמרה אביגיל (דסטי ניקיטה), וג'ו טאסלים (מנדלה).

=== סרטים ===
* גונדאלה (2019)

=== סרטים שעתידים לצאת ===
* Patriot Taruna: Virgo and The Sparklings (אינ')
* Godam & Tira (אינ')
* Si Buta dari Gua Hantu: Mata Malaikat (אינ')
== קישורים חיצוניים ==
* 

קטגוריה:חברות קומיקס
קטגוריה:אינדונזיה: תרבות